Бредли Купер

Бредли Чарлс Купер (роден на 5 јануари 1975 г.) — американски глумец и продуцент. Тој е еден од највисоко платените глумци во светот, и во кариерата бил номиниран за различни награди, вклучувајќи четири Оскари, две БАФТА награди и два Златни глобуси. Купер двапати се нашол на списокот на највисоко платени славни личности на списанието Форбс и еднаш на списокот 100 највлијателни луѓе во светот кој го објавува магазинот Тајм, и тоа во 2015 година.

Купер ја започнал својата кариера со гостинска улога во серијата Сексот и градот во 1999 година, а две години подоцна ја добил својата прва филмска улога во комедијата Влажно топло американско лето. Негова прва впечатлива улога била улогата на Вил Типин во шпионско-акционата серија Алијас (2001–2006), а потоа стекнал успех со споредната улога во комедијата Расипувачи на венчавки (2005). Тој направил пробив во 2009 година со улогата во Мамурлак, комерцијално успешна комедија која добила две продолженија во 2011 и 2013 година.

За изведбите во филмовите Без ограничувања (2011) и Местото зад боровите (2012), Купер добил пофалби од филмските критичари. Тој постигнал уште поголем успех со филмовите Во добро и во зло (2012), Американски измамници (2013), и  Американски снајперист (2014). За неговата работа во овие филмови, Купер двапати бил номиниран за Оскар за најдобар глумец, и еднаш за најдобар спореден глумец. Купер станал десеттиот глумец во историјата кој добил номинации за Оскар во три последователни години. Во 2014 година, тој го толкувал Џозеф Мерик во обновената претстава Човекот-слон на Бродвеј, и за неговата изведба добил номинација за наградата Тони за најдобар глумец во претстава.

Младост
Купер е роден во Филаделфија, Пенсилванија, а пораснал во близина на Џенкинтаун, Пенсилванија. Неговата мајка Глорија (родена Кампано) е италијано-американка, а неговиот татко, Чарлс Џ. Купер имал ирско-американско потекло и работел како посредник во менаџерскиот оддел Мерил Линч. Има една сестра која се вика Холи. Купер бил израснат со католичка вера. Додека одел во училиштето “Џермантаун Академи” (Germantown Academy), Купер работел во весникот “Филаделфија Дејли Њуз” (Philadelphia Daily News). Откако матурирал во училиштето “Џермантаун Академи” (Germantown Academy), одел на Универзитетот “Виланова” (Villanova) додека бил бруцош, а подоцна се префрлил на Универзитетот “Џорџтаун” (Georgetown) каде што добил почесна диплома за уметност на англиски јазик во 1997 година. Купер зборувал течно француски јазик во “Џорџтаун” (Georgetown), и поминал шест месеци како студент на размена во областа Екс- ан -Прованс (Aix en-Provence) во Франција. Подоцна, во 2000 година добил диплома за магистер на уметнички науки за глума од драмското училиште “Акторс Студио” (Actors Studio) на Универзитетот “Новото училиште” (The New School) во градот Њујорк.

Кариера
Купер ја започнал својата професионална кариера како глумец во телевизиската серија “Сексот и градот” во 1999 година, а исто така бил водител на телегвизиската емисија “Глоуб Трекер” (Globe Trekker). Купер го направил своето филмско деби со филмот “Влажно Топло Американско Лето” (Wet Hot American Summer) во 2001 година, пред прифаќање на улогата како Вил Типијан во успешната телевизиска драма “Ејлиас ” (Alias). Тој се вратил двапати во серијата “Ејлиас” (Alias) како гостин, по напуштање на шоуто во 2003 година, а исто така гостувал и во краткотрајната телевизиска серија “Мис Меч” (Miss Match) истата година. Купер снимал сцени за психолошкиот трилер во 2002 година, “Чејнџинг Лејнс” (Changing Lanes), должината на филмската лента била отстранета од завршениот филм, но е применета во ДВД-то на филмот и изданијата на дискот Блу Реј. 
Купер глумел во филмот “Ај Вонт Ту Мери Рајан Бенкс” (I Want To Marry Ryan Banks) на телевизијата ЕјБиСи Фемили (ABC Family) со Џејсон Пристли, и се појавил како постојан гостин во серијата “Џек и Боби” (Jack &Bobby) на телевизијата ДаблјуБи (WB). Го глумел познатиот бандит Сак Лоџ во хит комедијата “Вединг Крашрс” (Wedding Crashers), и се појавил во филмот “Неуспех да се започне” (Failure to Launch) како другар на ликот на Метју МекКонавеј. Купер ја имал главната улога во комедијата “Кичен Конфиденшл” (Kitchen Confidential) на телевизијата Фокс (Fox), врз основа на биографија на готвачот Ентони Бурдејн, кој дебитираше во септември 2005 година. Сепак, покрај критичкото одобрување, телевизијата Фокс (Fox) по само четири епизоди соопштила дека серијата била откажана.
Во март 2006 година, Купер глумел во филмот “Три дождливи дена” (Three Days of Rain) со Џулија Робертс и Пол Род во тетатарот “Бернард Б. Џејкобс” (Bernard B. Jacobs Theater). Купер исто така се појавил на сцената како Џејк во продукција на драмата “Д Андерстади” (The Understudy) на Тереза Ребек во 2008 година, во театарот “Вилијамстаун Тиатар Фестивал”  (Williamstown Theatre Festival) заедно со Кристин Џонсон.
Во 2007 година, Купер глумел во петтата сезона на серијата “Нип/Так” (Nip/Tuck) како Аидан Стоун, телевизиска ѕвезда на измисленото шоу “Срца и Скалпели” (Hearts ‘N Scalpels). Купер исто така глумел во филмот “Да Човеку” (Yes Man) со Џим Кери. Се појавил и во филмот “Рокерот” (The Rocker) со Рејн Вилсон, во 2008 година. 
На 7 февруари 2009 година, Купер бил домаќин на телевизиското шоу “Сатрдеј Најт Лајв” (Saturday Night Live) со музичкиот рок бенд “ТиВи он Д Рејдио” (TV on the Radio) како гости. Купер го импресионирал Кристијан Бејл во лажна реклама за ДВД во која имало познати личности кои викаат на членовите на филмската екипа, наречена “Не, Брус! Дозволи ми да завршам! Најдоброто од славните критичари.” 
Во 2009 година, Купер глумел во филмовите “Хис Џст Нот Дат инту Ју” (He’s Just not That into You), “Случај 39” (Case 39) и “Мамурлак” (The Hangover). Во октомври 2009 година, Купер ја освоил наградата за комедија во Холивуд, на 13-ет годишнината од Холивудскиот филмски фестивал и Холивудските награди. Успехот на филмот “Мамурлак” (The Hangover) донел нови можности за Купер, но на прес- конференција Купер рекол: “Тоа е исто. Мислам погледнете, вратите секако беа отворени, но не изгледа како јас да седам со цигара во понеделник наутро и да ги разгледувам сценаријата кои биле понудени”.
Во 2010 година глумел во филмот “Денот на вљубените” (Valentine’s day) и ја имал улогата на измислен лик “Темпелтон “Фејсмен” Пек” (Templeton “Faceman” Peck), во филмска верзија на филмот “Тимот А” (The A-Team). Гостувал во шоуто “ДаблјуДаблјуИ Ро” (WWE Row) на 7 јуни 2010 година, заедно со неговите колеги од филмот “Тимот А” (The A-Team), Шарлито Коплеј и Кинтон Џексон.
Во 2001 година, Купер глумел во филмот “Без граница” (Limitless), инспириран од новелата “Мрачните полиња” (The Dark Fields) на Алан Глин од 2001 година, како и комедичното продолжение на филмот “Мамурлак: 2 Дел” (The Hangover Part 2). Во август 2011 година, го снимал филмот “Д Плејс Бијонд д Пајнс” (The Place Beyond the Pines) во улога на полициски офицер во почетокот на 90-те години. Подоцна продолжил со снимање на адаптација на серио-комичната новела “Д Силвер Лајнингс Плејбук” (The Silver Linings Playbook) со Роберт Де Ниро и Џенифер Лоренс, во режија на Дејвид О. Расел. Во септември 2011 година, британското списание “ЏиКју” (GQ) го прикажало Купер со награда за “Меѓународен човек на годината”. На 16 ноември 2011 година, списанието “Луѓе” (People) го прогласило за “Најсекси маж на светот”. 
Во јануари 2012 година, на Купер му било соопштено дека одново треба да се најде со звездата Џенифер Лоренс од филмот “Д Силвер Лајнингс Плејбук” (The Silver Linings Playbook), за адаптација на периодичниот роман “Серена” (Serena) од Рон Раш, во режија на Сузан Биер. Во март 2012 година, Купер и компанијата Ворнер Брос (Warner Bros), склучиле двегодишен договор за неговата продукциска компанија “22&Индијана Пикчрс” (22&Indiana Pictures).

Личен живот
Во октомври 2006 година, Купер се верил со глумицата Џенифер Еспозито. Парот се венчал во декември истата година. Во мај 2007 година, Еспозито поднела барање за развод, кое било завршено во ноември. Пред да стапи во брак, тој ја запознал Рене Зелвегер на снимањето на филмот Случајот 39 во 2006 година. Медиумите шпекулирале за природата на нивната врска во 2009 година кога филмот бил издаден. И покрај тоа што одбиле да зборуваат за нивната романса, тие неколкупати се појавиле заедно, и во 2011 година, медиумите известиле за крајот на нивната врска. Во декември 2011 година, тој започнал романтична врска со глумицата Зои Салдана која завршила во јануари 2013 година. Во март 2013 година, тој започнал врска со англискиот модел Суки Ватерхаус која била 17 години помлада од него. Според извештај на телевизијата E!, тие раскинале во март 2015 година поради разликата во години и поради желбата на Ватерхаус да се фокусира на сопствената кариера. Купер започнал врска со рускиот модел Ирина Шајк следниот месец. Во ноември тој се преселил во нејзиниот стан во Вест Вилиџ, Њујорк.

Филмографија
 Год. Наслов Улога Белешки 2001  Влажно топло американско лето  Бен  2002  Мое мало око  Тревис Патерсон   2002  Кршење на сите правила  Џеф   2005  Расипувачи на венчавки  Закари Лоџ   2006  Најубаво е дома  Демо   2007  Повратници  Каубој   2008  Постар од Америка  Лук Питерсон   2008  Рокер  Треш Грајс   2008  Полноќен воз на смртта  Леон Кауфман   2008  Само кажи да  Питер	  2009  Тој едноставно не е заинтересиран за тебе  Бен Гандерс   2009  Мамурлак Фил Венек   2009  Се за Стив  Стив Милер  2009  Њујорк, те сакам  Гас Купер   2009  Случајот 39  Даглас Џеј Ејмс   2010  Ден на вљубените  Холден Вилсон   2010  Тим А  Темпелтон Пек  2010  Братска неправда  Себеси / Двајт Сејџ  2011  Без граници  Еди Мора  Исто и извршен продуцент 2011  Мамурлак 2  Фил Венек   2012  Зборовите Рори Џенсен  Исто и извршен продуцент 2012  Удри и бегај  Алекс Димитри   2012  Местото зад боровите Ејвори Крос   2012  Во добро и во зло  Пат Пиполс  Исто и извршен продуцент 2013  Мамурлак 3  Фил Венек  2013  Американски измамници Ричи Димазо Исто и извршен продуцент 2014  Чувари на галаксијата Рокет  Гласовна улога 2014  Серена  Џорџ Пембертон  2014  Американски снајперист Крис Кајл  Исто и продуцент 2015  Алоха Брајан Гилкрест 2015  Пеколна кујна  Адам Џонс  2015 Џој Нил Вокер  2016  Кловерфилдска 10  Бен  Гласовна улога 2016 Кучиња на војната Хенри Жирар 

 Год. Наслов Улога Белешки 1999  Сексот и градот  Џејк  Епизода: „They Shoot Single People, Don't They?“ 2000–2001  Улица  Клеј Хамонд  5 епизоди 2001–2006  Алијас  Вил Типин  46 епизоди 2003  Мис Меч  Гери  Епизода: „I Got You Babe“ 2003  Последниот каубој  Морган Марфи  ТВ филм 2004  Допирајќи го злото Агент Марк Риверс  6 епизоди 2004  Сакам да се омажам за Рајан Бенкс  Тод Доерти  ТВ филм 2004–2005  Џек и Боби  Том Векслер Грејам  14 епизоди 2005  Закон и ред: Одделение за посебни жртви  Џејсон Витакер  Епизода: „Night“ 2005  Закон и ред: Судење пред порота Џејсон Витакер  Епизода: „Day“ 2005–2006  Тајни во кујната  Џек Бурдејн  13 епизоди 2007–2009  Сечи докторе 	Аидан Стоун 	6 епизоди 2015  Влажно топло американско лето: Прв ден од кампот  Бен  7 епизоди 2015–2016  Без граници  Еди Мора  4 епизоди; исто и извршен продуцент

 Наводи 

Надворешни врски

Категорија:Родени во 1975 година
Категорија:Американски глумци
Категорија:Луѓе од Филаделфија
Категорија:Американски филмски глумци